Mestna občina Velenje, Titov trg 1, 3320 Velenje, objavlja na podlagi Zakona o stvarnem premoženju države, pokrajin in občin (Uradni list RS, št. 14/07) in Uredbe o stvarnem premoženju države, pokrajin in občin (Uradni list RS, št. 84/07 in 94/07) naslednje

JAVNO ZBIRANJE PONUDB
za oddajo proizvodnih in pisarniških prostorov v najem
I. NAJEMODAJALEC

Mestna občina Velenje, Titov trg 1, 3320 Velenje

II. PREDMET NAJEMA

Predmet najema so proizvodni in pisarniški prostori na naslovu Koroška cesta 37 A v Velenju, ki se nahajajo v poslovnem objektu, vpisanem v vl. št. 3621, k.o. Velenje, in sicer:

a) prvi sklop predmeta najema obsega proizvodne prostore v etažni lastnini z identifikacijskima številkama 4.E (nestanovanjska raba št. 4 v prvi etaži v izmeri 337,89 m2) in 9.E (nestanovanjska raba št. 9 v drugi etaži v izmeri 238,64 m2), v skupni izmeri 576,53 m2 ter

b) drugi sklop predmeta najema obsega del pisarniških prostorov v etažni lastnini z identifikacijskima številkama 6.E (nestanovanjska raba št. 6 v drugi etaži) in 8.E (nestanovanjska raba št. 8 v drugi etaži) v skupni izmeri 226,05 m2.
III. IZODIŠČNA NAJEMNINA

Izhodiščna najemnina znaša za:

a) prvi sklop iz točke a) II. dela tega razpisa 2 EUR/m2,

b) drugi sklop iz točke b) II. dela tega razpisa 2 EUR/m2
(brez DDV, ki bremeni najemnika).

IV. POGOJI NAJEMA

1. Najemnik bo prevzemal obveznosti za tekoče vzdrževanje predmeta najema in vgrajene opreme ter zamenjavo opreme, ki se poškoduje zaradi zunanjih vplivov (udarcev, nepravilne uporabe ali drugo).Tekoče vzdrževanje in vlaganje v dejavnost, ki jo bo najemnik opravljal je izključno stvar in breme najemnika. Najemnik je dolžan poleg najemnine redno plačevati tudi stroške obratovanja (električna energija, ogrevanje, čiščenje, porabljena voda, odvoz odpadkov, telefon in drugo). Najemnik s sklenitvijo najemne pogodbe postane zavezanec za plačilo nadomestila za uporabo stavbnega zemljišča.  Proizvodni in pisarniški prostori se oddajajo za dobo petih (5) let od 1.1.2010 dalje za sklop a) II. točke razpisa ter od 1.10.2009 dalje za sklop b) II. točke razpisa. Najemodajalec bo objekt redno vzdrževal tako, da bo ohranjena uporabna vrednost poslovnega prostora. 
2. Izbrani najemnik mora skleniti najemno pogodbo v roku 5 dni po prejemu pisnega obvestila o izbiri, v nasprotnem primeru se šteje, da je od najema odstopil. V tem primeru zapade varščina v korist najemodajalca. V kolikor izbrani najemnik ne sklene pogodbe v navedenem roku, lahko najemodajalec podaljša rok za sklenitev pogodbe, vendar ne za več kot 15 dni, ali pa zadrži njegovo varščino. Če izbrani najemnik ne podpiše najemne pogodbe niti v podaljšanem roku, najemodajalec zadrži njegovo varščino.
3. Izbrani najemnik je dolžan mesečno plačevati najemnino v roku 15. dni po prejemu računa najemodajalca. Plačilo mesečne najemnine je bistvena sestavina najemne pogodbe.
4. Najemnik lahko odda predmeta najema v podnajem. K izbiri podnajemnika in vsebini podnajemne pogodbe da soglasje najemodajalec. 

V. POGOJI SODELOVANJA

a) Na razpisu lahko sodelujejo pravne osebe, katerih namen je nuditi podjetniško podporno okolje, z namenom povečanja možnosti za ustanavljanje podjetij in ustvarjanje novih delovnih mest, pospešitve izkoriščanja podjetniških in inovacijskih potencialov, pod pogojem, da niso stare več kot tri leta in da imajo sedež v Republiki Sloveniji ali v drugi državi članici Evropske unije. Sedež pravne osebe se izkazuje z izpisom iz AJPES-a.
b) Na razpisu lahko sodelujejo ponudniki, ki bodo ponudbi predložili ustrezno dokazilo o registraciji (izpis iz AJPES-a) ter izpis iz evidence javne agencije Republike Slovenije za podjetništvo in tuje investicije, s katerimi se dokazuje vpis v evidenco subjektov inovativnega okolja.
c) Obvezno je vplačati varščino (kavcijo) za resnost ponudbe v višini izhodiščne mesečne najemnine za vsak posamičen sklop predmeta najema na podračun EZR MOV 01333-0100018411 pri Banki Slovenije.

      Znesek varščine se v nobenem primeru ne obrestuje. Uspelemu ponudniku bo varščina obračunana     pri najemnini, neuspelemu pa vrnjena v roku 8-dni od izbire najugodnejšega ponudnika.

d) Ponudba se bo štela za pravilno, če je ponudnik dal ponudbo za oba sklopa določena v točki a) in b) točke II. tega razpisa in če bo ponudnik predložil:
· Izpolnjen obrazec Podatki o ponudniku (Priloga 1),
· Izpis iz AJPES-a,

· Dokazilo, da je ponudnik vpisan v evidenco subjektov inovativnega okolja,
· Dokazilo o številu vključenih inkubiranih podjetij,

· Akt o ustanovitvi oziroma akt o delovanju kot dokazilo, da svojo dejavnost opravlja po principu mrežnega podjetniškega inkubatorja,

· Izpolnjen in podpisan obrazec Izjava o sprejemu pogojev javnega razpisa (Priloga št. 2).

· Podpisan in žigosan vzorec najemne pogodbe (Priloga št. 3),

· Izpolnjena izjava ponudnika, da ponudba velja še 90 dni od dneva odpiranja ponudb (Priloga št. 4).

· Ponujeno najemnino posamično za oba sklopa, ki ne sme biti nižja od izhodiščne najemnine določene ločeno v točki a) in b) točke II. tega razpisa (Priloga št. 5).

·    Potrdilo o plačilu varščine na podračun EZR MOV, št. 01333-0100018411 v višini izhodiščnih            mesečnih najemnin za oba sklopa predmeta najema obveznim sklicem na št. 28  76333-7141009-20104008;
· Overjeno pooblastilo v primeru, da se ponudba poda po pooblaščencu.
e) Ponudba se bo štela za pravočasno, če bo prispela najkasneje do 14.09.2009 do 10. ure, na                     naslov: Mestna občina Velenje, Titov trg 1, 3320 Velenje, z oznako: »NE ODPIRAJ - PONUDBA – JAVNI RAZPIS ZA NAJEM PROIZVODNIH IN PISARNIŠKIH PROSTOROV NA NASLOVU KOROŠKA 37A, VELENJE« Na hrbtni strani ovojnice mora biti označen polni naslov pošiljatelja. Nepravočasne ali nepopolne ponudbe najemodajalec ne bo upošteval.

VI. MERILA ZA OCENJEVANJE PONUDB

Merili za izbiro najugodnejše ponudbe sta:

1. povprečna ponujena mesečna najemnina za vsak posamičen sklop,
2. število vključenih inkubiranih podjetij.
VII. POSTOPEK IZBIRE NAJUGODNEJŠEGA PONUDNIKA

1. Odpiranje ponudb bo v prostorih Mestne občine Velenje, Titov trg 1, Velenje, dne 14.09.2009, ob 12. uri. Predstavniki ponudnikov se morajo v primeru prisotnosti pri odpiranju ponudb izkazati z osebnim dokumentom oz. s pooblastilom ponudnika. 

2. Izbor najugodnejšega ponudnika bo opravila komisija najemodajalca in vse ponudnike obvestila o izboru v roku 3 dni po odpiranju ponudb.
3. Kot najugodnejši ponudnik bo izbran tisti, ki bo izpolnjeval vse pogoje razpisa in bo ocenjen kot najugodnejši ponudnik po merilih za ocenjevanje ponudb.

4.  Najemodajalec na podlagi tega zbiranja ponudb ni zavezan k sklenitvi najemne pogodbe z najugodnejšim ponudnikom oz. lahko začeti postopek do sklenitve najemne pogodbe ustavi.

VIII. INFORMACIJE

Vsa pojasnila v zvezi z najemom in ogledom predmeta najema v času razpisa lahko zainteresirani ponudniki dobijo pri Karli Sitar. Ogled prostorov je možen vsak delovni dan med 9. in 13. uro, ob predhodni najavi na telefonsko številko 03-8961-538 (Karla Sitar).
Besedilo razpisa, obrazci za pripravo ponudbe, vzorec najemne pogodbe in tabela za ocenjevanje so objavljeni na spletni strani Mestne občine Velenje: http://www.velenje.si, v pisni obliki pa pri Zdravki Vasiljević in Katji Plazovnik, v Pravni službi, pisarna št. 16.

   Mestna občina Velenje
Srečko MEH, župan

